जानलेवा हमले के मामले में आनंदपाल गैंग का सदस्य गिरफ्तार
सुजानगढ़ | पुलिसने पिछले साल शहर के एक युवक पर हुई फायरिंग मामले में आनंदपालसिंह गैंग के एक व्यक्ति को गिरफ्तार किया। एएसपी योगेंद्र फौजदार के अनुसार 28 सितंबर, 2014 को सीताराम चौधरी पर फायरिंग कर जानलेवा हमले करने के दर्ज मामले का आरोपी आनंदपालसिंह गैंग का सदस्य पवनसिंह राजपूत निवासी सुजानगढ़ सालासर दर्शन करने के लिए रहा है। एएसपी ने आरोपी की गिरफ्तारी को लेकर सालासर एसएचओ विक्रांत शर्मा के नेतृत्व में टीम गठित की। टीम ने आरोपी को सालासर बस स्टैंड से गिरफ्तार किया।
आरोपी ने पूछताछ में बताया कि वारदात के दौरान पंचायत समिति से लेकर भोजलाई चौराहे तक रैकी की गई, जिसमें कई लोग शामिल थे। आरोपी ने आनंदपाल से मिलने और उसके कहने पर यह काम करना भी कबूल किया। आरोपी के खिलाफ पूर्व में चोरी के दो एसिड फैंकने का एक मामला दर्ज है। आरोपी की गिरफ्तारी से चोरी सहित अन्य वारदातों के भी खुलने की उम्मीद है। आरोपी को न्यायिक मजिस्ट्रेट सुरेंद्र कौशिक के सामने पेश किया गया, जहां से उसे चार जनवरी तक पुलिस रिमांड पर भेजने के आदेश दिए गए।
hin_Deva hin_Deva hin_Deva